
“____”__________20_____yil

Akademik mobillikni tashkil etish va kreditlarni tan olish tartiblari bo‘yicha (ta’lim to‘g‘risida) kelishuv (keyingi o‘rinlarda - Kelishuv) O‘zbekiston davlat jahon tillari universiteti (keyingi o‘rinlarda – Jo‘natuvchi muassasa) nomidan rektor  I.Tuxtasinov, ____________________(hamkor OTT nomi) (keyingi o‘rinlarda – Qabul qiluvchi muassasa) nomidan rektor _________________(rektor FIO) hamda akademik mobillik dasturiga kiritilgan Jo‘natuvchi muassasaning _________ (ta’lim shakli) _________________ (ta’lim yo‘nalishi) _____(kursi) da tahsil oluvchi talaba – ______________________(talaba FIO) (keyingi o‘rinlarda – Talaba) o‘rtasida tuzildi. 

I. KELISHUVNING MAQSADI
	Kelishuvning maqsadi O‘zbekiston Respublikasi Prezidentining 2019-yil 
8-oktabrdagi PF-5847-son Farmoni bilan tasdiqlangan “O‘zbekiston Respublikasi oliy ta’lim tizimini 2030-yilgacha rivojlantirish konsepsiyasi”, O‘zbekiston Respublikasi Vazirlar Mahkamasining “Oliy taʼlim muassasalarida taʼlim jarayonini tashkil etish bilan bogʻliq tizimni takomillashtirish chora-tadbirlari toʻgʻrisida” 2020-yil 31-dekabrdagi 
824-son qarori hamda 2025-yil 13-sentabrdagi 578-son qarori bilan tasdiqlangan 4-ilova “Oliy taʼlim tashkilotlari talabalarining akademik mobilligini tashkil etish tartibi toʻgʻrisida”gi nizomida belgilangan vazifalar ijrosini ta’minlashdan iborat. 

II. KELISHUV PREDMETI
	Kelishuv predmetini akademik mobillikni tashkil etish, uning ishtirokchilari tomonidan akademik mobillik davrida belgilangan ta’lim elementlari (nazariy ta’lim mashg‘ulotlari, kurs ishi, malakaviy amaliyot, mustaqil ta’lim, attestatsiyalar va boshqalar)ni o‘zlashtirish shartlari hamda natijalar bo‘yicha kreditlarni tan olish tartiblari tashkil etadi. 

III. AKADEMIK MOBILLIKNING TASHKILIY SHARTLARI

3.1. Oliy taʼlim tashkilotlari talabalarining akademik mobilligini amalga oshirishda taʼlim shakli, kursi va taʼlim yoʻnalishi (mutaxassislik)ning mos boʻlishini ta’minlash;
3.2. Akademik mobillikni ta’minlash, kreditlarning tan olinishi, ta’lim olish natijalarini aks ettirish hamda oliy ta’lim muassasalari o‘rtasida ko‘chirib o‘tkazish uchun quyidagi hujjatlar asos hisoblanadi: 
· fanlar katalogi;
· belgilangan shakldagi ta’lim to‘g‘risidagi kelishuv va ma’lumotnoma.
Fanlar katalogi – oliy ta’lim muassasasi tavsifi, kredit-modul tizimiga kirish, tegishli bakalavriat ta’lim yo‘nalishi va magistratura mutaxassisligi, xizmatlar va resurslar, o‘quv fanlari dasturlari, aniq ta’lim dasturlari elementlari tavsifi to‘g‘risidagi hujjat.
Ta’lim to‘g‘risidagi kelishuv – akademik mobillikni tashkil etish, uning ishtirokchilari tomonidan akademik mobillik davrida belgilangan ta’lim elementlari (nazariy ta’lim mashg‘ulotlari, kurs ishi, malakaviy amaliyot, mustaqil ta’lim, attestatsiyalar va boshqalar)ni o‘zlashtirish shartlari hamda natijalar bo‘yicha kreditlarni tan olish tartiblarini belgilovchi hamda uni imzolovchi tomonlarga muayyan huquq va majburiyatlar yuklovchi huquqiy hujjat.
Ta’lim to‘g‘risidagi ma’lumotnoma – akademik mobillik davrida talaba tomonidan ta’lim elementlarini o‘zlashtirish natijalari, to‘plagan kredit miqdori, baholash tizimini aks ettiruvchi hujjat.
3.3. Talaba tomonidan o‘zlashtiriladigan ta’lim elementlari to‘plami Jo‘natuvchi va Qabul qiluvchi muassasalar ta’lim dasturlariga mazkur Kelishuvga ilova qilinadigan ta’lim yo‘nalishi fanlar katalogi doirasida integratsiyalanadi va ulardan tashqarida bo‘lishi mumkin emas. 
3.4. Talaba tomonidan akademik mobillik davrida Qabul qiluvchi muassasada o‘zlashtirilgan ta’lim elementlari bo‘yicha to‘plangan kreditlar Jo‘natuvchi muassasadagi ta’lim olish natijalariga muvofiq o‘zlashtiriladigan kreditlar miqdoriga teng hisoblanadi.  
3.5. Talabaning akademik mobillik davrida o‘zlashtirilishi belgilangan ta’lim elementlari Jo‘natuvchi oliy ta’lim muassasasi tomonidan taqdim etilgan Fanlar katalogi va ta’lim yo‘nalishi o‘quv rejasi asosida belgilanadi.
3.6. Jo‘natuvchi oliy ta’lim muassasasining roziligisiz va u bilan kelishmasdan Talabaning akademik mobillik davrida o‘zlashtirilishi belgilangan ta’lim elementlarini o‘zgartirishga yo‘l qo‘yilmaydi.
3.7. Mazkur Kelishuvning amal qilish muddati va tashkil etiladigan akademik mobillik dasturi davomiyligi bir semester/ikki semestr, 2026–2027-o‘quv yili _______ semestridan iborat bo‘lib, 20__-yilning                 , 20__-yilning             (mobillik muddati) qadar davom etadi. 

IV. TOMONLARNING MAJBURIYATLARI:

4.1. Jo‘natuvchi muassasa zimmasidagi majburiyatlar:
Qabul qiluvchi muassasa va Talabaga ta’lim yo‘nalishi bo‘yicha a kademik mobillik dasturi o‘tkaziladigan o‘quv semestri bo‘yicha fan katalogi hamda Kelishuv loyihasini taqdim etish; 
tomonlar ishtirokida Kelishuvni rasmiylashtirish;
Talabani Qabul qiluvchi muassasaga akademik mobillik dasturida ishtirok etishiga ruxsat berish to‘g‘risidagi muassasa buyrug‘ini qabul qilish;
Talabaga belgilangan shakldagi transkript va yo‘llanma xati taqdim etish;
mobillik davrida Talabaning o‘zlashtirgan (to‘liq yoki qisman) kreditlarini, shu jumladan, Qabul qiluvchi muassasada o‘qitiladigan tanlov fanlari bo‘yicha kreditlarni ham tan olish hamda ularni kelgusida Talabaning oliy ta’lim dasturini o‘zlashtirganligi bo‘yicha hujjatlarga kiritish; 
Talabaning mobillik davrida to‘plangan kreditlar miqdoridan kelib chiqqan holda amaldagi tartib-qoidalar asosida uni keyingi kursga o‘tkazish yoki kursda qoldirishni belgilash hamda bu boradagi javobgarlikni to‘liq o‘z zimmasiga olish;
qonunchilikda belgilangan boshqa majburiyatlar.


4.2. Qabul qiluvchi muassasa zimmasidagi majburiyatlar: 
mobillik dasturi bo‘yicha rejalashtirilgan ta’lim elementlarini o‘zlashtirish uchun Talabani belgilangan shakl asosida ro‘yxatdan o‘tkazish va rektor buyrug‘i bilan rasmiylashtirish; 
rektor buyrug‘ida Talabaning akademik mobillik davrida ishtirok etishi ko‘zda tutilgan o‘quv dasturlari, o‘zlashtirishi lozim bo‘lgan ta’lim elementlarini ko‘rsatish; 
akademik mobillik davrida talaba tomonidan ta’lim elementlarini o‘zlashtirish uchun zarur imkoniyatlar yaratish, shu jumladan, adaptatsion tadbirlarni tashkil etish;
akademik mobillik davridagi semestr uchun o‘quv rejasida akademik farq sifatida aniqlangan fanlardan ta’lim elementlarini Jo‘natuvchi muassasa tomonidan taqdim etiladigan o‘quv dasturlari asosida o‘zlashtirishga sharoit yaratish va o‘quv mashg‘ulotlarini tashkil etish;
talabaga akademik mobillik dasturlarida bepul ishtirok etishiga, axborot-resurs markazi va ta’limga oid boshqa moddiy-texnik bazasidan bepul foydalanishga sharoit yaratish;
talabaga akademik mobillik davrida yashash joyi va boshqa maishiy muammolarni hal qilishiga yordam ko‘rsatish;
akademik mobillik dasturi yakunida Jo‘natuvchi muassasaga talabaning ta’lim elementlarini o‘zlashtirganligini tasdiqlovchi va ta’lim olish natijalari ko‘rsatilgan ta’lim to‘g‘risidagi ma’lumotnoma taqdim etish;
qonunchilikda belgilangan boshqa majburiyatlar.

4.3. Talaba zimmasidagi majburiyatlar:
Jo‘natuvchi muassasa tomonidan taqdim etilgan hujjatlarni belgilangan tartibda va muddatda Qabul qiluvchi muassasaga taqdim etish;
Qabul qiluvchi muassasa ichki tartib-qoidalari va odob-axloq qoidalariga qat’iy rioya qilish;
akademik mobillik dasturi davomida Jo‘natuvchi muassasa ma’sul xodimlari bilan muntazam aloqada bo‘lish;
akademik mobillik dasturi davomida Jo‘natuvchi muassasa oldidagi majburiyatlarini o‘z vaqtida bajarib borish;
akademik mobillik dasturi davridagi to‘lov-kontrakt to‘lovini  shartnomada belgilangan muddatlarda Jo‘natuvchi muassasa hisob-raqamiga to‘lash;
Qabul qiluvchi muassasada akademik mobillik dasturiga kiritilgan ta’lim elementlari hamda mazkur Kelishuvda ko‘rsatilgan xizmatlardan boshqa dasturlar va xizmatlardan foydalanilgan holda, belgilangan to‘lovlarni Qabul qiluvchi muassasaga qoplash;
qonunchilikda belgilangan boshqa majburiyatlar.

V. TOMONLARNING HUQUQLARI
	Kelishuvni imzolagan tomonlar bir-birlari oldidagi majburiyatlar doirasida kelib chiqadigan huquqlarga egadirlar.
	Tomonlar mazkur Kelishuvda va qonunchilikda taqiqlanmagan boshqa huquqlarga ham egadirlar. 

VI. YAKUNIY QOIDALAR
Tomonlarning qo‘shimcha kelishuvi asosida akademik mobillik dasturi muddatini uzaytirilgan taqdirda, mazkur Kelishuvga tegishli o‘zgartirishlar kiritiladi. Bunda tomonlarning biri kamida 1 (oy) oldin Kelishuvning boshqa taraflarini yozma ravishda ogohlantirishi shart. 
Mazkur Kelishuvda belgilangan masalalar bo‘yicha kelib chiqadigan nizolar tomonlarning o‘zaro muhokamasi asosida hal qilinadi. 
Ta’lim jarayoniga oid, lekin mazkur Kelishuvda nazarda tutilmagan munosabatlar O‘zbekiston Respublikasining amaldagi qonun hujjatlariga muvofiq tartibga solinadi.
Mazkur Kelishuvda belgilangan qoidalar O‘zbekiston Respublikasi qonunlari, O‘zbekiston Respublikasi Prezidenti farmon va qarorlari, Vazirlar Mahkamasining, shuningdek, ta’lim sohasidagi vakolatli davlat boshqaruvi organlari tomonidan qabul qilingan qoida va me’yorlarga zid kelsa, yuqori turuvchi organlarda belgilangan qoida va me’yorlar amal qiladi.


VII. TOMONLARNING REKVIZITLARI

	
	Ta’lim muassasasi: O‘zbekiston davlat jahon tillari universiteti
Manzili: Toshkent shahri, Kichik xalqa yo‘li ko‘chasi, G-9A mavzesi, 21-uy



Rektor   ___________ I.M.Tuxtasinov
                         (imzo)
	Ta’lim muassasasi:  ________(OTT nomi) 
Manzili: _________________(OTT manzili) 





Rektor ___________ (rektor FIO)
                       (imzo)





	Talaba: _________________(talaba FIO)
Yashash manzili: _____________(talaba yashash manzili)
Pasport ma’lumotlari: ____________(pasport ma’lumoti)
 
___________ __________________(talaba FIO)

	       (imzo)



